AFLÝST VEGNA VEÐURS Nebensonnen: Lodestar Tríó og Viktor Orri
2025-02-05 20:00 - 21:30 (Atlantic/Reykjavik) | Hannesarholt, Grundarstígur 10, Reykjavík
Nebensonnen: Barokk-, þjóðlagatónlist, spunatónlist og ný verk
Komdu og upplifðu tónleikana Nebensonnen, þar sem Lodestar Trio og Viktor Orri Árnason sameina krafta sína í flutningi sem spannar barokktónlist, þjóðlög, spunatónlist og nýjar tónsmíðar. Yfirskrift tónleikanna vísar í vetrarfyrirbærið þar sem sólin birtist tvisvar á sjóndeildarhringnum—sem fyrir okkur táknar listræna samstöðu milli landa okkar og sameiginleg listræn ferðalög.
Nebensonnen upp á lifandi blöndu tónlistar og nýsköpun. Þetta er tónlistarveisla þar sem norrænar þjóðlagarætur, klassísk meistaraverk og nútímalega sköpun mætast.
English:
Nebensonnen: Baroque-, Folk-, Improvised- and New Music
Join Lodestar Trio and Viktor Orri Árnason for Nebensonnen, an evening that weaves together Baroque, folk, improvisation, and fresh compositions. Inspired by the winter phenomenon where the sun appears twice on the horizon—that to us symbolizes artistic unity and shared journeys.
With the trio’s Swedish nyckelharpa, Norwegian hardanger fiddle, violin, and Árnason’s studio approach to composition, Nebensonnen offers a dynamic mix of groove, heritage, and innovation. It’s a celebration of connection through sound, bringing together Nordic folk roots, classical mastery, and contemporary imagination.

Cauda Collective : Franskur febrúar
2025-02-07 20:15 - 22:00
English below!
FRANSKUR FEBRÚAR eru þriðju tónleikarnir á tónleikaröð Cauda Collective í Hannesarholti.
Tónleikarnir fara fram föstudaginn 7. febrúar kl. 20:15 í Hannesarholti og eru hluti af tónleikaröðinni Eldblik.
Á efnisskrá eru nokkur af uppáhalds verkum Cauda Collective eftir Maurice Ravel (1875–1937): Söngvar frá Madagaskar og Pavane fyrir látna prinsessu og Strengjatríó eftir íslandsvininn Jean Cras. Einnig verður flutt hið seiðandi Næturljóð eftir Lili Boulanger (1893–1918), sem var árið 1913 fyrst kvenna til að hljóta hin virtu Prix de Rome-verðlaun í tónsmíðum.
Þetta verður sannkölluð frönsk impressjónísk kammerveisla!
Með tónleikaskránni fylgir sérstakur vínlisti þar sem frönsk rauð- og hvítvín eru pöruð við hvert tónverk. Einnig bíður veitingahús Hannesarholts uppá spennandi franska rétti. Þeir sem vilja geta mætt snemma og heimsótt veitingastaðinn til upplifa hinn fullkoma samhljóm bragðs og tóna.

Vínpörun með verkum : 5.900
Sælkerabakki : 5.900
Miði: 4.400/3.900 (aldraðir, öryrkjar og námsmenn)

Cauda Collective að þessu sinni skipa:* Björk Níelsdóttir – Sópran Sólveig Magnúsdóttir – Flauta Jane Ade Sutarjo – Píanó Sigrún Harðardóttir – Fiðla Þóra Margrét Sveinsdóttir – Víóla Þórdís Gerður Jónsdóttir – Selló
ENGLISH
FRENCH FEBRUARY is the third concert in Cauda Collective’s concert series at Hannesarholt.The concert takes place on Friday, February 7th, at 20:15 in Hannesarholt as part of the Eldblik concert series.The program features Cauda Collective’s favorite works by Maurice Ravel (1875–1937): Chansons madécasses, Pavane pour une infante défunte, and the String Trio by Iceland’s friend Jean Cras. The evening will also include the enchanting Nocturne by Lili Boulanger (1893–1918), who, in 1913, became the first woman to win the prestigious Prix de Rome in composition.This will be a true French Impressionist chamber music feast!To complement the program, a special wine list pairs French red and white wines with each piece. The Hannesarholt restaurant will also offer delicious French-inspired dishes. Guests are welcome to arrive early to enjoy a perfect harmony of flavors and music.
Cauda Collective performers for this evening: Björk Níelsdóttir – Soprano Sólveig Magnúsdóttir – Flute Jane Ade Sutarjo – Piano Sigrún Harðardóttir – Violin Þóra Margrét Sveinsdóttir – Viola Þórdís Gerður Jónsdóttir – Cello
07.02.2025, kl 20:15

Wine-tasting with the music : 5.900
Charcouterie : 5.900
Ticket: 4.400/3.900 (aldraðir, öryrkjar og námsmenn)

KAUPA MIÐA

Bókvit
2025-02-08 11:30 - 17:00
BÓKVIT í Hannesarholti á laugardagsmorgnum
Bókmennt hefur verið sinnt með ýmsum hætti í Hannesarholti í gegnum tíðina og í vistarverum hússins er allnokkur bókakostur, sem gestum býðst að glugga í og njóta á meðan þeir dvelja í húsinu. Síðastliðið haust bauð Hannesarholt rithöfundum að lesa úr bókum sínum fyrir gesti á laugardögum kl.11.30 – 12.30 og nú verður áframhald á því.
Eftirfarandi rithöfundar lesa úr bókum sínum laugardaginn 8. nóvember kl.11.30-12.30.

Helen Cova, Sjálfsát – Að éta sjalfan sig og Ljóð fyrir klofið hjarta
Valur Gunnarsson – Berlinarbjarmar, Lamgamma, Davíð Bowie og ég
Illugi Jökulsson – Rétt áðan

Syngjum saman í Hannesarholti með Hvassófjölskyldunni
2025-02-08 14:00 - 15:00
Syngjum saman í Hannesarholti með Hvassófjölskyldunni laugardaginn 8.febrúar kl.14. Svana Víkingsdóttir píanókennari leiðir sönginn og leikur með á flygilinn. Textar á tjaldi og allir syngja með. Streymt verður frá stundinni.

Að sjálfsögðu geta margar fjölskyldur kennt sig við Hvassaleiti, en sú fjölskylda sem leiðir þessa „Syngjum saman“ söngstund er ættuð frá hjónunum Stefaníu Gísladóttur og Víkingi Heiðari Arnórssyni, sem áttu heimili í Hvassaleiti 75 í ríflega fjörtíu ár, eða frá árunum 1961-2004. Tónlistar-og söngmenning var ræktuð af krafti á heimilinu og búa börn, tengdabörn, barnabörn og barnabarnabörn enn að því, auk vina, ættingja, nágranna og afkomenda þeirra. Söngstundin mun endurspegla tíðaranda síðustu kynslóða, sem fjölmargir ættu að tengja við.
Verið öll velkomin í Hannesarholt í Syngjum saman. Ókeypis inn.

12 ára afmælisfögnuður Hannesarholts
2025-02-08 16:00 - 17:30

Afmæliskvöldverður
2025-02-08 18:30 - 20:30
Sindri Guðbrandur Sigurðsson og Sigurjón Bragi Geirsson, eigendur Flóru Veisluþjónustu sjá um afmæliskvöldverð í Hannesarholti. Sindri er nýkominn heim frá Frakklandi þar sem hann hreppti 8. sætið í hinni virtu Bocuse d’Or keppni.
Aðalréttur
Bbq gljáð dádýr með kartöfluköku ásamt sveppaduxell, brokkolíni, sellerírót og portvínsgljáa EÐA
Vegan wellington með kartöfluköku ásamt sveppaduxell, brokkolíni, sellerírót ásamt sveppasósu
Eftirréttur
Möndlukaka með súkkulaðimús,kirsuber, pistasíupralín og vanilluís EÐA
Vegan heit súkkulaðikaka með krisuberjum og jarðaberjasorbet
KAUPA MIÐA

Hver stund með þér - ástarljóð afa til ömmu: Bíó og tónleikar
2025-02-14 20:00 - 21:30
Heimildarmyndin Hver stund með þér – ástarljóð afa til ömmu verður sýnd í Hannesarholti á Valentínusardaginn föstudaginn 14.febrúar kl 20. Strax á eftir bíósýningunni verða litlir tónleikar þar sem Anna María Björnsdóttir ætlar að frumflytja nokkur ný lög, samin við ljóð afa síns.
Anna María gaf út plötuna Hver stund með þér árið 2015 en þar samdi hún tónlist við ástarljóðin sem afi hennar Ólafur Björn Guðmundsson orti til ömmu hennar Elínar Maríusdóttur. Heimildarmyndin og platan Hver stund með þér eru því nátengd.
“Afi Óli orti ástarljóð til ömmu Ellu reglulega yfir þeirra ævi saman en enginn fékk að sjá þessi ljóð fyrr en þau voru orðin gömul. Ég samdi svo tónlistina eftir að þau bæði voru fallin frá. Afi hafði líka tekið upp töluvert af þöglum myndum og var því töluvert til af myndefni af lífi þeirra og ferðalögum um Ísland sem við notuðum í heimildarmyndinni. Myndin fjallar um ömmu og afa, ástarljóðin, tónlistina, ástina og hjónabandið en í henni er líka einstakt myndefni af íslenskri náttúru og ferðalögum ömmu og afa um Ísland.
Ljóðin voru samin við hin ýmsu tilefni en amma og afi voru gift í yfir 60 ár og fjalla þau öll um ást þeirra hvort á öðru. Það telst óvenjulegt að svo mörg ástarljóð séu samin til sömu manneskjunnar yfir heila ævi. Sú saga sem þau segja á sér vart hliðstæðu en sýnir jafnframt hvernig ást þeirra þróaðist yfir langan tíma.
Heimildarmyndin Hver stund með þér var frumsýnd á RIFF 2015. Hún var svo sýnd á RÚV og í Sjónvarpi Símans árið 2020.
Leikstjóri að heimildarmyndinni er Sigríður Þóra Ásgeirsdóttir og klippari er Ólafur Már Björnsson.
Anna María ætlar að spila og syngja ein á þessum tónleikum en Jesper Pedersen mun einnig spila nokkur lög með henni.
Það er tilvalið að fá smá rómantík og sumar í hjartað á Valentínusardaginn og skella sér á tónleikana í Hannesarholti.

KAUPA MIÐA

Tu Ha? Tu Bjö!
2025-02-15 20:00 - 21:30
Tu Ha? Tu Bjö! kemur fram í Hannesarholti í aðdraganda að upptökum á fyrstu hljómplötu sveitarinnar! Nýtt efni í bland við gamla slagara. Villt sköpunargleði og tilraunastarf sem verður fangað á segulband sléttri viku síðar. Kvöld sem enginn menningarspekúlant ætti að láta fram hjá sér fara.
Tu Ha? Tu Bjö! er kvartett sem mætti skilgreina sem eins konar „tvöfalt dúó“ og hefur verið starfandi með hléum í nokkur ár. Hann leikur einungis frumsamin verk eftir meðlimi og kannar líkindi tveggja blásturshljóðfæra en varpar jafnframt ljósi á sérstöðu fjögurra flytjanda. Hið sameiginlega og hið ólíka verða tvær hliðar sama penings. Liðsmenn flétta tónsmíðar sínar saman við frjálsan spuna. Kosmós við kaós. Tu Ha? Tu Bjö!
Tumi Torfason : trompet
Hannes Arason : trompet
Tumi Árnason : saxófónn
Björgvin Ragnar Hjálmarsson : saxófónn
KAUPA MIÐA

Listamannaspjall við Joris Rademaker
2025-02-19 15:00 - 16:30
Á sýningunni “Þráin til vaxtar” nálgast Joris Rademaker hugtökin vöxtur, hreyfing og tími út frá mismunandi sjónarhornum.
Hugmynd að sýningunni kviknaði eftir heimsókn í Hannesarholt þegar Joris skoðaði húsið vel og spjallaði við staðarhaldarann. Háaloftið með sína tréveggi byggða úr timburafgöngum hússins varð innblástur að sýningu. Veggirnir endurspegla viðhorf Hannesar og virðingu hans fyrir efninu sjálfu, sparsemi og endurnýtingu.Tréveggurinn er partur af innsetningu á sýningunni sem ber þá titilinn Fjársjóður. Í hinum sýningarrýmunum verða pennateikningar, hvass málverk og þrívíð verk unnin úr lífrænum efnum.
Með því að stúdera náttúruna fær maðurinn dýpri skilning á henni, þanng fær maðurinn meiri virðingu fyrir umhverfinu, náttúrunni og sjálfum mannslíkamanum. Í nútímanum þegar tæknivæðingin tekur yfir er mikil áhætta á að það verði rof á milli náttúrunnar og mannsins.
Síðustu áratugi hefur Joris gert tilraunir og unnið listaverk úr lífrænum efnum sem hann safnar í gönguferðum sínum, svo sem trjágreinum, hvönn og fjöðrum. Að safna, þurrka og finna sýningaform þar sem efnið sjálft fær að blómstra er hans nálgun. Einnig notar hann oft önnur lífræn efni sem tengjast matarvenjum eins og spaghettí, kartöflur, hnetur, vínberjagreinar og kokoshnetur.
Í gegnum árin verður hann stöðugt meira meðvitaðrur um þessa djúpu og sterku þrá í öllu sem lifir, til þess að vaxa. Í listinni reynir hann að gera það sýnilegt. Verkin eru oftast táknræn og túlka og tjá tilfinningar, samband og tengsl manns og náttúru á persónulegan hátt. Óspillt náttúra Íslands gefur Joris sífellt innblástur.
Joris er hollenskur myndlistamaður búsettur og starfandi á Íslandi síðan 1991. Hann hefur haldið fjölmargar einka- og samsýningar bæði á Íslandi og erlendis. Hann hefur t.d. sýnt einkasýningar í Nýlistasafninu, Safnasafninu á Svalbarðsströnd og í Listasafninu á Akureyri og í Listasafni Reykjavíkur (samsýningin Stór ísland).

PUB QUIZ! Með NÍELSI THIBAUD GIRERD
2025-02-20 20:00 - 21:30
Dægurmál, saga, landafræði, stærðfræði, íþróttir en fyrst og fremst stuð og stemning í Hannesarholti. Barinn opinn. FRÍTT INN.Öll að mæta!

Bókvit
2025-02-22 11:30 - 13:00
BÓKVIT í Hannesarholti á laugardagsmorgnumBókmennt hefur verið sinnt með ýmsum hætti í Hannesarholti í gegnum tíðina og í vistarverum hússins er allnokkur bókakostur, sem gestum býðst að glugga í og njóta á meðan þeir dvelja í húsinu. Síðastliðið haust bauð Hannesarholt rithöfundum að lesa úr bókum sínum fyrir gesti á laugardögum kl.11.30 – 12.30 og nú verðum áframhald á því.

Eftirfarandi rithöfundar lesa úr bókum sínum laugardaginn 22. febrúar kl.11.30-12.30.

Ásdís Ingólfsdóttir – ViðkomustaðirGuðrún Margrét Pálsdóttir – Guð er raunverulegurIngunn Ásdísardóttir – Jötnar hundvísir, Norræn goðafræði í nýju ljósi
Þórunn Sigurðardóttir – Kurteisleg kvæði og dýrlegar diktanir, Bókmenntagreinar og handritamenning á sautjándu öld

Syngjum saman í Hannesarholti með Hörpu Þorvalds
2025-02-22 14:00 - 15:00
Harpa Þorvalds stýrir Syngjum saman í Hannesarholti laugardaginn 22. febrúar kl.14:00

Harpa er verkefnastjóri list- og menningartengdra verkefna á Skóla og frístundasviði Reykjavíkurborgar og stýrir þar á meðal verkefninu Syngjandi skóli og stendur fyrir árlegum samsöng í öllum leik- og grunnskólum landsins á Degi íslenskrar tónlistar. Áður starfaði hún sem tónmenntakennari og kórstjóri við Laugarnesskóla í Reykjavík. Auk þess hefur Harpa stjórnað vikulegum söngstundum á Hrafnistu frá árinu 2018, haldið utan um viðburðinn Syngjum saman í Hannesarholti á árum áður og er sjálfstætt starfandi tónlistarkona og meðlimur í hljómsveitinni Brek.

Textar á tjaldi svo allir geti sungið með. Allar kynslóðir velkomnar. Frítt inn

Málverkasýning Ástu Báru Pétursdóttur - Nú er tími til að hafa gaman
2025-02-22 14:00 - 2025-03-11 17:00
Ásta Bára Pétursdóttir opnar málverkasýningu sína í Hannesarholti laugardaginn 22.febrúar kl.14. Sýningin er sölusýning og nefnist – Núna er tími til að hafa gaman.

Ásta Bára er búsett á Akureyri og hefur unnið í myndlist frá því hún útskrifaðist af Fagurlistadeild Myndlistaskólans á Akureyri árið 2009. Hún hefur haldið 7 einkasýningar og tekið þátt i fjölda samsýninga. Flest málverkin eru unnin með akryl á striga eða á pappír. Innblásturinn í verkum Ástu Báru er aðalega mannlíf líðandi stundar.

Viðfangsefni málverkana er hið daglega líf fólks og athafnir þess, sem og einstaka köttur. Þessar athafnir fólks eru óendanleg uppspretta myndefnis sem gaman er að leika sér með, s.s. með því að teygja og toga líkama á málverkunum eins og hentar hverri mynd. Tvöfalt andlit gæti t.d. verið vísun í margt, eins og hvað við sem manneskjur erum uppteknar af öllu í umhverfi okkar að stundum gleymist persónan sem við erum svo sannarlega með þá stundina. Litagleði og kímni einkenna jafnframt myndirnar sem eru málaðar til að gleðjast og njóta þess að fara með ímyndunaraflið í ferðalag.
Sýningin er opin á opnunatímum Hannesarholts, alla daga nema sunnudaga og mánudaga kl.11.30-16 og stendur til 11.mars.

Nú er tími til að hafa gaman - Opnun
2025-02-22 15:00 - 16:00
Ásta Bára Pétursdóttir opnar málverkasýningu sína í Hannesarholti laugardaginn 22.febrúar kl.15. Sýningin er sölusýning og nefnist Núna er tími til að hafa gaman.
Ásta Bára er búsett á Akureyri og hefur unnið í myndlist frá því hún útskrifaðist af Fagurlistadeild Myndlistaskólans á Akureyri árið 2009. Hún hefur haldið 7 einkasýningar og tekið þátt i fjölda samsýninga. Flest málverkin eru unnin með akryl á striga eða á pappír. Innblásturinn í verkum Ástu Báru er aðalega mannlíf líðandi stundar.
Viðfangsefni málverkana er hið daglega líf fólks og athafnir þess, sem og einstaka köttur. Þessar athafnir fólks eru óendanleg uppspretta myndefnis sem gaman er að leika sér með, s.s. með því að teygja og toga líkama á málverkunum eins og hentar hverri mynd. Tvöfalt andlit gæti t.d. verið vísun í margt, eins og hvað við sem manneskjur erum uppteknar af öllu í umhverfi okkar að stundum gleymist persónan sem við erum svo sannarlega með þá stundina. Litagleði og kímni einkenna jafnframt myndirnar sem eru málaðar til að gleðjast og njóta þess að fara með ímyndunaraflið í ferðalag.
Sýningin er opin á opnunatímum Hannesarholts, alla daga nema sunnudaga og mánudaga kl.11.30-16 og stendur til 10.mars.

Pub Quiz: Napoleon og allt
2025-02-28 20:00 - 21:30
PUB QUIZ! Með NÍELS THIBUD GIRERD Dægurmál, saga, landafræði, stærðfræði, íþróttir en fyrst og fremst stuð og stemming í Hannesarholti barinn opin FRÍTT INNÖll að mæta !

Ferðasögur frá Georgíu: píanótónleikar og frásögn
2025-03-05 20:00 - 21:00
Ólína Ákadóttir heldur tónleika þar sem hún spilar vel valin píanóverk og deilir sögum frá ársdvöl sinni í Georgíu.
Georgía er suðupottur fjölbreyttra menningarheima en landið liggur mitt á milli Evrópu og Asíu með himinhá Kákasus-fjöllin í norðri, Svartahafið í vestri, eyðimerkur í suðri og vínekrur í austri. Ólína bjó í höfuðborginni Tbilisi í eitt ár þar sem hún stundaði píanónám og lenti í ýmsum ævintýrum, enda ekki hrædd við að fara ótroðnar slóðir. Á tónleikunum ,,Ferðasögur frá Georgíu” mun Ólína deila vel völdnum sögum í gegnum orð, myndir og tóna. Á efnisskránni eru fjölbreytt verk eftir Bach, Haydn, Debussy, Jórunni Viðar, Revaz Lagidze og fleiri.
Ólína Ákadóttir er ungur og efnilegur píanóleikari. Hún stundar nám við Tónlistarháskóla Noregs en fór í skiptinám 2023-24 til Tbilisi í Georgíu. Árið 2024 varð Ólína einn sigurvegara Ungra einleikara og flutti píanókonsert Jórunnar Viðar með Sinfóníuhljómsveit Íslands í kjölfarið. Ólína hefur einnig komið fram sem einleikari með Master Orchestra Verona (2024), Sinfóníuhljómsveit Unga fólksins (2023) og kammerhljómsveit nemenda Tónlistarháskóla Noregs (2023). Ólína hefur komið fram á ýmsum tónlistarhátíðum á Íslandi og í Noregi, t.d. Sumartónleikaröð Bláu kirkjunnar á Seyðisfirði, Sumartónleikaröð Listasafns Sigurjóns Ólafssonar og Tónlistarhátíðinni Seiglu í Hörpunni.
KAUPA MIÐA

Bókvit
2025-03-08 11:30 - 13:00
BÓKVIT í Hannesarholti á laugardagsmorgnumBókmennt hefur verið sinnt með ýmsum hætti í Hannesarholti í gegnum tíðina og í vistarverum hússins er allnokkur bókakostur, sem gestum býðst að glugga í og njóta á meðan þeir dvelja í húsinu. Síðastliðið haust bauð Hannesarholt rithöfundum að lesa úr bókum sínum fyrir gesti á laugardögum kl.11.30 – 12.30 og nú verður áframhald á því.Eftirfarandi rithöfundar lesa úr bókum sínum laugardaginn 8. mars kl.11.30-12.30.
Draumey Aradóttir – BrimurðAnna Dóra Antonsdóttir og Kristrún Guðmundsdóttir – PalestínuljóðSigtryggur Baldursson – Haugalygi og Iða KindastjarnaElísabet Jökulsdóttir – Límonaði frá Diafaní

Syngjum saman í Hannesarholti með Herði Torfa
2025-03-08 14:00 - 15:00
Hörður Torfa leiðir Syngjum saman í Hannesarholti laugardaginn 8.mars kl.14. Hörð þarf ekki að kynna fyrir íslendingum, enda muna elstu menn hann með gítarinn svo langt sem minnið nær. Hörður mætir með nokkra söngva sinna og við syngjum með honum. Textar á tjaldi og allir syngja með. Frítt inn að vanda. Öll velkomin.

Níels er Napoleon FRUMSÝNING
2025-03-08 19:30 - 21:30
Hver var Napoleon? Hver er Níels? Níels er Napoleon.
„Níels er Napleon“ er lífleg leiksýning og vegleg vínsmökkun. Láttu leiða þig í töfrandi ferðalag um söguslóðir Napóleons þar sem þú kynnist keisaranum í gegnum keiminn. Tres amusant og tres charmant leiksýning úr smiðju Gunnars S. Jóhannessonar í meðförum Níelsar.
Níels Girerd er hálfur frakki sem þráir það eitt að verða heill. Í þessari bráðfyndnu sýningu setur Níels sig í hlutverk franskasta manns sögunnar, sem var þó ekki franskur. Níels túlkar fátæka föðurlandssinnan, ástríðufulla elskhugann, hershöfðingjann, keisarann og útlagann. Níels Thibaud Girerd er Napoleon
Við finnum keiminn af hafi, púðri, löðrungi, kynlífi og Korsíku í gegnum vín keisarans. Í þessari vínsmökkun fá áhorfendur að bragða á ljúffengu frönsku víni og heyra fánýttan fróðleik um konungafólk, byltingarsinna og samferðafólk Napoleons í þessari veglegu vínsmökkun.
Einnig verður hægt að koma sér í réttu stemninguna með franskri óvissuferð í borðstofunni á fyrstu hæð fyrir sýningu. Athugið að panta þarf matinn á tix.is og borðhald hefst kl. 18:00.
„Si vous escomptez avoir du succès dans le monde, promettez tout, ne donnez rien.“ (Ef þér viljið ná árangri í þessum heimi, skuluð þér öllu lofa og ekkert efna.) – Napóleon I, keisari Frakka.
Níels er Napoleon
eftir Gunnar S. Jóhannesson
Leikstjóri: Gunnar S. Jóhannesson
Leikari: Níels Thibaud Girerd
KAUPA MIÐA

Heimili Heimsmarkmiðanna: Sjálfbærar Samgöngur
2025-03-12 17:30 - 19:00
Samgöngur eru ein af undirstöðum heilbrigðs samfélags. Þær tryggja öruggan flutning varnings og fólks á milli staða. Þær gera okkur kleift að sækja vinnu, menntun og afþreyingu. Við verjum stórum hluta ævinnar á ferðinni. Við eyðum mörgum klukkutímum í flugi, langkeyrslu og í Ártúnsbrekkunni. Eldsneytið er dýrt og svifrykið er að drepa okkur. Sjálfbærar samgöngur ættu að bæta lýðheilsu, stytta ferðatíma og kosta minna.
En hvað eru sjálfbærar samgöngur? Eru það rafmagnsbílar og borgarlína? Hjólreiðar og rafhlaupahjól? Hvernig verða samgöngur á Íslandi sjálfbærar?
Á þessum umræðufundi Heimilis Heimsmarkmiðanna í Hannesarholti munum við ræða þessi mál og velta fyrir okkur hvað sjálfbærar samgöngur fela í sér.
Þorgerður María Þorbjarnardóttir, formaður Landverndar, mun stýra fundinum og sérfræðingar á pallborðinu verða: Ásdís Hlökk Theódórsdóttir, skipulagsfræðingur og aðjúnkt við Háskóla Íslands, Búi Bjarmar Aðalsteinsson, frumkvöðull, hönnuður, stjórnandi Hjólavarpsins og ástríðufullur hjólari & Runólfur Ólafsson formaður FÍB.

Málverkasýning opnun Sigurdís Gunnarsdóttir HUGARÓRAR
2025-03-15 14:00 - 16:00
Sigurdís Gunnarsdóttir opnar málverkasýningu sína HUGARÓRA í Hannesarholti laugardaginn 15. mars kl.14-16
Draumkenndar landslagsmyndir Sigurdísar eru í senn kraftmiklar og hljóðlátar. Myndmálið speglar upplifun áhorfandans af náttúrunni. Það er eins konar tilraunakennd rannsókn á yfirborði og gegnsæi, samspilum litbrigða, forms og skugga. Hugarórar færa okkur á vit ævintýra og vekja spurningar um það sem fyrir augu ber. Hvar liggja mörkin á milli mannsins í náttúrunni og náttúrunnar í manninum? Myndirnar eru unnar með olía á striga.
Sigurdís fæddist á Íslandi en ólst upp á Bahamaeyjum og í Bandaríkjunum fram á unglingsárin en fluttist þá aftur heim. Hún hefur stundað nám í Myndlistarskóla Reykjavíkur, Myndlistarskóla Kópavogs og Central Saint Martins í London. Þetta eru fjórða einkasýning hennar og hún hefur tekið þátt í fjölda samsýninga.
Sigurdís er meðlimur í SÍM.
Sýningin er sölusýning og er opin á opnunartíma Hannesarholts, alla daga nema sunnudaga og mánudaga kl.11.30-16 til 3. apríl.

Fjör og fegurð fyrir selló og píanó
2025-03-27 20:00 - 21:30
Kitty og Þórdís snúa aftur í Hannesarholt með fjöruga efnisskrá sónata fyrir selló og píanó frá fyrri hluta 20. aldar. Flutt verða sónötur eftir Sergei Prokofiev og Claude Debussy sem báðar einkennast af léttlleika, hljómrænum áhrifum frá dægurtónlst fyrri hluta 20. aldar og algjörs jafnræðis hljóðfæra.
Debussy skrifaði sónötu sína ásið 1915 og var fyrsta af sex sónötum sem hann hugðist semja sem afturhvarf frá gerð stórra hljómsveitasrverka til kammertónlistar og var innblásin af og skrifuð til heiðurs frönsku barokktónskáldanna Rameau og Couperin. Debussy, sem á þessum tíma var orðinn heilsuveill, skrifaði sónötuna í smábæ við sjávarsíðu Normandy og tileinkaði eiginkonu sinni, Emmu.
Verk Prokofievs var samið árið 1949 eftir að tónskádlið sá sellóleikarann Mistislav Rostropovich leika aðra sónötu Miaskovkys og var Prokofiev svo hrifinn að hann samdi sónötuna sína fyrir sellóleikarann. Ári síðar var tónskáldið sakað um formalisma og megnið af tónlist hans bönnuð í Sovétríkjunum. Sónatan var frumflutt af Rostrapovic og Sviatoslav Richter í maí árið 1950 og þurftu þeir að spila hana fyrir ráð tónskáldafélagsins til að fá úr því skorið hvort verkið þætti viðeigandi og í anda stefnu Sovétríkjanna. Miaskovsky var viðstaddur frumflutninginn og lýsti verkinu sem undraverðu tónverki.

Kitty Kovács er fædd í Gyor í Ungverjalandi árið 1980 og útskrifaðist árið 2003 frá tónlistardeild Széchenyi István háskólans þar í borg með diplómu í píanó- og kammertónlist. Eftir útskriftina starfaði hún sem undirleikari í Gyor og lagði síðan stund á undirleikaranám við Ferenc Liszt Akademíuna í Búdapest. Á námsárum sínum vann hún í píanókeppnum, m.a. árið 1997 í Salt Lake City og árið 2000 varð hún í 3. sæti í Chopin keppninni. Kitty kom til Íslands árið 2006 og hefur starfað sem píanókennari og organisti. Frá árinu 2011 hefur hún verið kirkjuorganisti við Landakirkju í Vestmannaeyjum og kennari við Tónlistarskóla Vestmannaeyja. Frá árinu 2012 hefur Kitty stundað orgelnám við Tónskóla þjóðkirkjunnar og vorið 2017 lauk hún kantorsnámi þaðan.

Þórdís Gerður Jónsdóttir er sellóleikari sem hefur þá sérstöðu að leika jöfnum höndum sígilda tónlist og jazz. Sígildan sellóleik nam hún við Listaháskóla Íslands á árunum 2014-2017 og í konunglega danska konservatoríinu í Árósum, en þaðan lauk hún meistaragráðu sumarið 2021. Þórdís lauk burtfararprófi frá jazzdeild Tónlistarskóla FÍH vorið 2015 en í náminu lagði hún áherslu á spuna og tónsmíðar. Þórdís er stofnmeðlimur kammerhópsins Cauda Collective sem er hópur skapandi tónlistarflytjenda sem leita út fyrir rammann í tónlistarflutningi sínum. Hlutverki flytjandans er ögrað, hann semur líka tónlist, útsetur, spinnur og vinnur þvert á miðla. Hópurinn leitar einnig nýrra leiða til að túlka gamla tónlist í samtali við nútímann, gjarnan með hjálp annarra listforma. Einnig er unnið náið með tónskáldum og lögð áhersla á að frumflytja ný tónverk. Þórdís hefur leikið reglulega með Sinfóníuhljómsveit Íslands frá árinu 2018, hún var fastráðin þar veturinn 2021-2022, og hefur verið í leikhúshljómsveitum við Þjóðleikhúsið og Borgarleikhúsið. Hún gaf út hljómplötuna Vistir með hennar eigin jazz-tónsmíðum og útsetningum vorið 2021. Síðustu misseri hefur Þórdís hefur lagt sérstaka áherslu á að frumflytja á Íslandi sjaldheyrð eldri erlend verk, sem dæmi frumflutti hún á Íslandi 100 ára sónötu fyrir selló og píanó eftir Kurt Weill, ásamt Önnu Guðnýju Guðmundsdóttur, á Jazzhátíð Reykjavíkur í ágúst 2020. Þá frumflutti hún á Íslandi þrjár einleikssvítur eftir Ernst Bloch í maí 2023. Þórdís hefur einnig brennandi áhuga á miðlun menningar og hefur m.a. gefið út eigið hlaðvarp um þýska tónskáldið Kurt Weill. Þórdís er eftirsóttur útsetjari og hefur m.a. útsett tónlist Mugisonar, bæði fyrir tónleika og upptökur, auk sönglaga Kurts Weills fyrir 7 manna jazzhljómmsveit. Vorið 2014 lauk Þórdís námi í hjúkrunarfræði við Háskóla Íslands og viðbótardiplómu í lýðheilsuvísindum vorið 2019. Hún starfar á Bráðamóttöku Barnaspítala Hringsins á milli tónleika.

KAUPA MIÐA

AFLÝST Vetrarkveðja: Kristína Mekkín og Alexander Grybko
2025-03-28 20:00 - 21:30
Þann 28. mars næstkomandi verður boðið upp á notalega vortóna í Hannesarholti.
Flytjendur kvöldsins er dúóið Kristína Mekkin og Alexander Grybos.
Kristína er lærður dansari og hæfileikarík söngkona sem hefur komið fram víða og bjó m.a. í London og New York, þar sem djassinn seytlaðist inn í vitundina og náði sér rótfestu í sálinni. Á undanförnum árum hefur tónlistin verið í fyrirrúmi og nú er hún lent aftur á klakanum til að ylja í okkur sálartetrið eftir veturinn.
Alexander Grybos er ungur og efnilegur gítarleikari sem hefur tekið þátt í fjölbreyttum tónlistarverkefnum með hinum ýmsu hljómsveitum og tónlistarfólki bæði hér á landi og erlendis þ.m.t. í Póllandi og New York. Síðasta sumar spreytti hann sig í djass með HAG tríóinu sem spilaði víða um land síðasta sumar.
Leiðir þeirra Kristínu og Alexanders lágu saman haustið 2024 þegar þau byrjuðu að halda innilega djass tónleika á vínbar í miðbæ Reykjavíkur.
Fjölbreytileiki djassins er það sem heillaði þau bæði, enda er takturinn reglubundin óreiða sem býður upp á bæði hjartnæm augnablik eða ævintýralegar sveiflur.
Bragur kvöldins verður í meðalhófum takti þar sem hlýjir straumar vorsins fá að læðast inn með ábreiðum af allskyns toga með djass ívafi.
Textagerð: Anný Tinna Aubertsdóttir
KAUPA MIÐA

Syngjum Saman með Björgu og Jóni
2025-03-29 14:00 - 15:00
Björg Birgisdóttir söngkona og Jón Elísson píanóleikari munu leiða Syngjum saman í Hannesarholti, þann 29 mars, með slögurum sem allir þekkja. Tekin verða lög með heimsþekktum tónlistarmönnum eins og bítlunum, ABBA, Elton John og fleirum. Textar á tjaldi svo allir geti tekið undir, ungir og gamlir.
Jón hefur spilað með fjölda hljómsveita og tónlistarmanna víða um heim.
Björg hefur komið fram sem einsöngvari við ýmis tækifæri, bæði hérlendis og víðar í Evrópu.
Björg og Jón starfa nú saman í Sönghúsi Domus Vox hjá Margréti Pálmadóttur og njóta þess að miðla til upprennandi nýs tónlistarfólks.
Enginn aðgangseyrir.
Veitingahúsið í Hannesarholti er opið frá kl.11.30-16.00

Níels er Napoleon
2025-03-29 20:00 - 22:00, 2025-04-09 20:00 - 22:00
Hver var Napoleon? Hver er Níels? Níels er Napoleon.
„Níels er Napoleon“ er lífleg leiksýning og óhefðbundin vínsmökkun. Láttu leiða þig í töfrandi ferðalag um söguslóðir Napóleons þar sem þú kynnist keisaranum í gegnum keiminn. Tres amusant og tres charmant leiksýning úr smiðju Gunnars S. Jóhannessonar í meðförum Níelsar.
Níels Girerd er hálfur Frakki sem þráir það eitt að verða heill. Í þessari bráðfyndnu sýningu setur Níels sig í hlutverk franskasta manns sögunnar, sem var þó ekki franskur. Níels túlkar fátæka föðurlandssinnan, ástríðufulla elskhugann, hershöfðingjann, keisarann og útlagann. Níels Thibaud Girerd er Napoleon
Við finnum keiminn af hafi, púðri, löðrungi, kynlífi og Korsíku í gegnum vín keisarans. Í þessari vínsmökkun fá áhorfendur að bragða á ljúffengu frönsku víni og heyra fánýtan fróðleik um konungsfólk, byltingarsinna og samferðafólk Napoleons í þessari veglegu vínsmökkun.
Einnig verður hægt að koma sér í réttu stemninguna með franskri óvissuferð í borðstofunni á fyrstu hæð fyrir sýningu. Athugið að panta þarf matinn á tix.is og borðhald hefst kl. 18:00.
„Si vous escomptez avoir du succès dans le monde, promettez tout, ne donnez rien.“ (Ef þér viljið ná árangri í þessum heimi, skuluð þér öllu lofa og ekkert efna.) – Napóleon I. keisari Frakka.
Níels er Napoleon
Höfundur: Gunnar S. Jóhannesson
Leikstjóri: Gunnar S. Jóhannesson
Leikari: Níels Thibaud Girerd
KAUPA MIÐA

Draumsýn: Jóna G. Kolbrúnardóttir og Ástríður Alda
2025-04-03 20:00 - 21:30
Jóna G. Kolbrúnardóttir sópransöngkona og Ástríður Alda Sigurðardóttir píanóleikari flytja ljóðatónlist eftir Clöru Schumann (1819-1896) og Franz Schubert (1797-1828) á tónleikum í
Hannesarholti. Verkefnavalið samanstendur af völdum ljóðum eftir F. Schubert og flokkunum Opus 12 og 13 eftir C. Schumann. Í ljóðunum er náttúran í fyrirrúmi og endurspeglar ólíkar
birtingarmyndir ástarinnar, margslungnar tilfinningar og drauma mannsins.
F. Schubert lést aðeins 31 árs gamall. Þrátt fyrir stutta ævi var Schubert ótrúlega afkastamikill. Hann samdi yfir 600 söngljóð (Lieder) og hafði áhrif á fjölda tónskálda, þar á meðal Clöru Schumann, Robert Schumann, Johannes Brahms, Richard Strauss og fleiri. Schubert er talinn brautryðjandi þýska söngljóðsins (Lied). Hann bjó yfir einstökum hæfileikum til að tjá hinar dýpstu tilfinningar ljóðanna í fallegum og flæðandi laglínum. Í söngljóðum Schuberts gildir jafnræði milli söngraddarinnar og tóna píanósins, sem dýpka skilning okkar á ljóðinu í sameiningu.
C. Schumann skilur einnig eftir sig fjöldann allan af tónsmíðum, þrátt fyrir að hafa nánast hætt að semja eftir að hún giftist tónskáldinu Robert Schumann. En líkt og söngljóð Schuberts þá
fléttar Schumann píanóleikinn og söngröddina einstaklega vel saman. Línurnar mynda eina heild og tilfinningar ljóðsins komast fullkomnlega til skila. Hún var eftirsóttur og virtúósískur
píanóleikari í sinni tíð, og greina má snilli hennar í píanóparti söngljóðanna.

Franz Schubert
Seligkeit – L. H. Chr. Hölty

Clara Schumann – Op. 13
1. Ich stand in dunklen Träumen – Heinrich Heine2. Sie liebten sich beide – Heinrich Heine3. Die Liebe sass als Nachtigall – Emanuel Geibel4. Der Mond kommt still gegangen – Emanuel Geibel5. Ich hab’ in deinem Auge – Friedrich Rückert6. Die stille Lotusblume – Emanuel Geibel

Franz Schubert
Frühlingsglaube – L. UhlandIm Freien – J. G. SeidlFischerweise – Franz v. SchlechtaIm Abendrot – Carl LappeSprache der Liebe – Aug. Wilh. SchlegelGretchen am Spinnrade úr “Faust” – Goethe

Clara Schumann – Op. 12
1. Er ist gekommen in Sturm und Regen – F. Rückert2. Liebst du um Schönheit – F. Rückert3. Warum willst du and’re fragen – F. Rückert

Franz Schubert
Nacht und Träume – Matthäus v. Collin
KAUPA MIÐA

Bókvit
2025-04-05 11:30 - 12:30
Heimspekilegur andi mun svífa yfir vötnum í Hannesarholti þegar eftirfarandi rithöfundar lesa úr bókum sínum laugardaginn 5. apríl kl.11.30-12.30.
Valur Gunnarsson – Hvað ef ? – Hvað ef lykilatburðir í mannkynssögunni verið öðruvísi?
Gunnar Hersveinn – Friðarmenning – í bókunum Gæfuspor, Orðspor og Hugskot.
Gunnar Ágúst Harðarson – Fingraför spekinnar: Kaflar úr sögu íslenskrar heimspeki á miðöldum.
Geir Sigurðsson – Óljós, Saga af ástum – skáldsaga eftir heimspeking

Ferð á fjallið - Opnun myndlistarsýningar Kristínar Pálmadóttur
2025-04-05 14:00 - 16:00
FERÐ Á FJALLIÐ
Kristín Pálmadóttir opnar myndlistarsýningu sína, FERÐ Á FJALLIÐ, laugardaginn 5.apríl kl.14-16.
Flest verka á sýningu Kristínar eru tengd þeirri hugsun að stefna á toppinn, óviss hvort því takmarki verði náð, en upp er ferðinni heitið. Þó að ekki verði endilega komist á hærstu tinda er ferðin full af margbreytileika náttúrunnar, landinu við fætur okkar.
Þegar Kristín útskrifaðist frá Grafíkdeild MHÍ höfðaði það mest til hennar að vinna í ætingu. Þar fann hún samsvörun í þeirri tækni og yfirborði landsins. Um árið 2000 lærði hún nýja tækni þar sem hún gat tengt grafík við ljósmyndun sem hún hafði mikinn áhuga á. Málverkið hefur um 20 ár verið aukinn hluti af listsköpun Kristínar. Henni finnst áhugavert að vinna samhliða í þessa miðla.
Með hennar eigin orðum: ,,Þetta er fjórða einkasýningin sem ég sýni samhliða málverk og grafík. Reyndar finnst mér ég sjá aukin áhrif hvors miðils á hinn.“
Sýningin er sölusýning og stendur til 30.apríl. Hún er opin á opnunartímum Hannesarholts, alla daga nema sunnudaga og mánudaga, kl.11.30-16.

AFLÝST Hljómsveitin Goldies & Johnny King: Alvöru country veisla!
2025-04-11 20:00 - 21:30
Johnny King mætir ásamt hljómsveitinni sinni Goldies með tónleika í fullri lengd, þá fyrstu í mörg ár, en tilefnið er meðal annars að fylgja eftir kvikmyndinni Kúreki norðursins: sagan af Johnny King eftir Andra Frey og Árna Sveins sem sýnd var í kvikmyndahúsum landsins og á RÚV í fyrra. Leikin verða bæði lög frá ferlinum eins og Lukku Láki og Tinarinn ásamt nýjasta smellinum Nútíma kúreki í bland við þekkta köntrí-slagara frá helstu stjörnum gullaldaráranna í country tónlist.
Hljómsveitina skipa:Johnny King – Gítar og söngurGuðný Lára Gunnarsdóttir – Ukulele og söngurStefán Örn Viðarsson – Píanó og söngurGuðmundur Andrés Reynisson – Trommur og söngurGuðmundur Pálsson – FiðlaHallur Guðmundsson – Bassi og söngur
KAUPA MIÐA
